**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Polgármesteri Hivatal, tárgyaló**

**Az ülés időpontja:** 2014. november 20. (csütörtök 8.00 óra)

**Meghívottak:** Ledács-Kiss Miklós elnök, Bánóczi Margit, Tegzes Endre, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, Dér Zsuzsanna Nagykovácsi Általános Iskola igazgató, Diószeghy Tünde Öregiskola Közösségi Ház és Könyvtár intézményvezető, Kiss Beáta Kispatak Óvoda intézményvezető.

**Megjelentek:** Ledács-Kiss Miklós elnök, Bánóczi Margit, Tegzes Endre, dr. Lovas András, Kiszelné Mohos Katalin polgármester, Papp István jegyző, dr. Erdélyi-Kincses Andrea vezetői referens, Bodnár Julianna jegyzőkönyvvezető.

**Ledács-Kiss Miklós elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen (továbbiakban ÜB) 4 fő van jelen és határozatképes. Változás történt a külsős tagoknál, dr. Borók György összeférhetetlenség miatt lemondott külsős tagságáról. dr. Lovas András lesz, aki a mai napon még tanácskozási joggal van jelen, mert esküt még nem tett. Szavazásra teszem fel a napirendi pontokat.

**Papp István jegyző**: Javaslatot teszek egy napirend kiegészítésre, vagyonnyilatkozati eljárással kapcsolatosan dr. Borok György úrtól kaptam észrevételeket, módosításokat, javaslom, ezzel együtt fogadja el az Ügyrendi Bizottság a napirendet.

**Ledács-Kiss Miklós elnök:** Aki elfogadja a módosított napirendet, kérem, szavazzon. Az EÜB 3 igen, egyhangú szavazattal az alábbi napirendi pontokat fogadta el:

**Napirend:**

**1. Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosítása**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-101/2014** |  |

**A bizottsági üléseken elfogadott módosító javaslatokkal kiegészített előterjesztés a Meghívó része.**

**2. Döntés a Településképi véleményezési eljárásról szóló 6/2013. (III.1.) számú rendelet módosításának elfogadásáról**

Előterjesztő: Kiszelné Mohos Katalin polgármester

Előadó: Györgyi Zoltán főépítész

|  |  |
| --- | --- |
| **E- 96/2014** |  |

**3. Döntés a Településképi bejelentési eljárásról szóló 7/2013. (III.1.) számú rendelet módosításának elfogadásáról**

Előterjesztő: Kiszelné Mohos Katalin polgármester

Előadó: Györgyi Zoltán főépítész

|  |  |
| --- | --- |
| **E-97/2014** |  |

**4. A helyi adókról szóló 33/2012 (XI. 26.) számú önkormányzati rendelet felülvizsgálata**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-113/2014** |  |

**5. Döntés Nagykovácsi Nagyközség Önkormányzat Képviselő-testületének 8/2014. (VIII. 28.) önkormányzati rendeletének módosításáról és a kapcsolódó szükségszerű határozatról**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-114/2014** |  |

**6. Öregiskola Közösségi Ház és Könyvtár Alapító Okiratának módosítása és a módosító okirat elfogadása**

Előterjesztő: Kiszelné Mohos Katalin polgármester

Előadó: Toók Gabriella mb. igazgatási osztályvezető

|  |  |
| --- | --- |
| **E-100/2014** |  |

**7. Döntés a Kispatak Óvoda Alapító Okiratának módosításról és az Alapító Okirat módosítással egységes szerkezetének elfogadásáról**

Előterjesztő: Kiszelné Mohos Katalin polgármester

Előadó: Papp István jegyző

|  |  |
| --- | --- |
| **E-102/2014** |  |

**8. Egyebek**

**Ledács-Kiss Miklós elnök:** Ismételten jelzem, hogy dr. Lovas András, még nem tett esküt, a mai nappal tanácskozási joggal veszt részt az ülésen, szavazati joggal nem rendelkezik.

**1. napirendi pont:**

**Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosítása**

**Ledács-Kiss Miklós elnök**: Átadom a szót az előadónak.

**Papp István jegyző**: Ismerteti az előterjesztést a melléklet szerint.Tegnap egy új változatot küldtem ki önöknek mely tartalmazza a három bizottság álláspontját. Javaslom, hogy a Bizottságok álláspontjainak megfelelően, illetve az eredetileg tett rendelkezési javaslatokkal együtt fogadja el az Ügyrendi Bizottság a rendelet módosítását. Önöktől nem kaptam módosító javaslatot. A mellékletben a Bizottság feladatköre vonatkozóan 2. pontban tett módosító javaslatot, mindkettő jogszabályváltozásra utal illetve annak a következménye.

**Ledács-Kiss Miklós elnök**: Szervezeti és Működési Szabályzat (továbbiakban SzMSz) rendelkezne a Német Kisebbségi Önkormányzatnak a Tisza István. tér 7 szám alatti ingatlan hasznosításáról. Én nem javaslok döntést hozni addig, amíg koncepcióval nem rendelkezünk ezzel kapcsolatosan, tegyünk javaslatot arra, hogy milyen koncepcióval kívánjuk az ingatlant hasznosítani, akár civil- vagy társadalmi szervezetek bevonásával. Azt javaslom, hogy ezt a részt vegyük ki az SzMSz-ből, ne köteleződjünk. Itt egy Megállapodásról is szó volt, ezt még nem volt módomban látni, ezért ezt sem javaslom elfogadásra.

**Papp István jegyző**: Ezt a Megállapodást az Önkormányzat és a Német Nemzetiségi Önkormányzat fogja kötni, ez egy későbbi Megállapodás. Amit az Elnök úr javasolt azt úgy lehet kezelni, hogy a módosító javaslatot külön szavazza a Képviselő-testület. Úgy fog szólni a kérdés, hogy*:”egyetért-e az új 5 szakaszban lévő javaslattal?”* ezt kell megszavaztatni.

**dr. Lovas András bizottsági tag**: egyetértek az Elnök úr javaslatával.

**Ledács-Kiss Miklós elnök**: Felteszem szavazásra, aki egyetért azzal, hogy az 5. § módosítását nem támogatja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 2 igen, 1 tartózkodással és ellenszavazat nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**43/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosításának az 5. §-ban foglalt módosítását nem támogatja.

**Határidő:** azonnal

**Felelős**: ÜB elnöke

**Tegzes Endre bizottsági tag**: Én azért tartózkodom, mert a Német Nemzetiségi Önkormányzattal kapcsolatosan, álláspontom még nem alakult ki, én úgy gondolom, hogy kell még egy egyeztető tárgyalás ezzel kapcsolatban.

**Ledács-Kiss Miklós elnök**: Én azért aggódom, mert az Önkormányzatra olyan terheket ró, aminek a további működtetése, technikai és anyagi forrásokat igényelnek. Nem szabad elköteleződni egy olyan szabályzatban, ami egy általános megfogalmazást tesz arra, hogy egy szervezet hogyan használhat egy Önkormányzati helységet, egy külső ingatlanba való jelenlét ilyen formán nem lehet az SzMSz része.

**Tegzes Endre bizottsági tag**: Én a Német Nemzetiségi Önkormányzattal szeretném a jó kapcsolatot továbbra is fenntartani, én azt gondolom, hogy egy lépéssel előre léptünk, ezért is tartózkodtam.

**Papp István jegyző**: A Megállapodást meg kell kötni, a megállapodás tartalmát a Nemzetiségi törvény szabályozza. Arról nem szól a törvény, hogy a Tisza István tér 7. szám alatt kell lennie.

**Ledács-Kiss Miklós elnök**: Ezt jó egy külön Megállapodásban rögzíteni, az SzMSz egy általános működési modell kell, hogy szabályozzon.

**Papp István jegyző**: Jelzem, hogy akkor hatályban marad a régi szöveg, ami úgy szól, hogy Öregiskola Közösségi Ház és Könyvtár Intézményében biztosít helyet.

**Ledács-Kiss Miklós elnök**: A bizottság által meghozott első határozatában foglaltak figyelembevételével teszem fel az egész rendeletmódosítást szavazásra, aki ebben a formában egyetért a rendeletmódosítással kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**44/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága megtárgyalásra és elfogadásra javasolja a Képviselő-testületnek a Nagykovácsi Nagyközség Önkormányzatának Szervezeti és Működési Szabályzatáról szóló 10/2013. (III.1.) önkormányzati rendelet (SzMSz) módosítását.

**Határidő:** azonnal

**Felelős**: ÜB elnöke

**2. és 3 napirendi pont:**

**Döntés a Településképi véleményezési eljárásról szóló 6/2013. (III.1.) számú rendelet módosításának elfogadásáról**

**Döntés a Településképi bejelentési eljárásról szóló 7/2013. (III.1.) számú rendelet módosításának elfogadásáról**

**Ledács-Kiss Miklós elnök**: Átadom a szót az előadónak.

**Papp István jegyző**: Javaslom, hogy 2 és 3 napirendi pontot együtt tárgyaljuk, mert ugyan arról a témakörről szól, ez egy törvényi kötelezettség.

Ismerteti az előterjesztés a melléklet szerint.

**Ledács-Kiss Miklós elnök**: Kérdés felvetés, van-e?

**Tegzes Endre tag**: Ahogy a Jegyző úr elmondta, egy törvényi kötelezettségnek kell eleget tennünk.

**Ledács-Kiss Miklós elnök**: Felteszem szavazásra az 2. napirendi pont elfogadását. Kérem, aki a rendeletmódosítással egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**45/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága megtárgyalásra és elfogadásra javasolja a Képviselő-testületnek a Településképi véleményezési eljárásról szóló 6/2013. (III.1.) számú rendelet módosítását.

**Határidő:** azonnal

**Felelős**: ÜB elnöke

**Ledács-Kiss Miklós elnök**: Felteszem szavazásra az 3. napirendi pont elfogadását. Kérem, aki a rendeletmódosítással egyetért, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**46/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága megtárgyalásra és elfogadásra javasolja a Képviselő-testületnek a Településképi bejelentési eljárásról szóló 7/2013. (III.1.) számú rendelet módosítását.

**Határidő:** azonnal

**Felelős**: ÜB elnöke

**4. napirendi pont:**

**A helyi adókról szóló 33/2012 (XI. 26.) számú önkormányzati rendelet felülvizsgálata**

**Ledács-Kiss Miklós elnök**: Átadom a szót az előadónak.

**Papp István jegyző**: Ismerteti az előterjesztést a melléklet szerint. A Pénzügyi és a Szociális Bizottság a részleteiben tárgyalta az előterjesztést, az Ügyrendi Bizottságnak a rendelet tervezetet, mint jogszabály tervezet kell véleményeznie.

**Tegzes Endre bizottsági tag**: Megerősíteni szeretném Jegyző urat, mindenben egyetértettünk. Amit kértünk még, hogy ennek a kedvezményét próbáljuk meg a lakosság felé kommunikálni a kiküldött csekkek mellék egy kis tájékoztató levelet mellékeljünk.

**Ledács-Kiss Miklós elnök**: Kérdés, felvetés van-e?

**dr. Lovas András bizottsági tag**: Adott esetben, ha ez elhangzott javaslatként, bele is lehetne foglalni plusz bekezdésként a rendelet tervezetbe. Alapvetően éves tájékoztatás nincsen az adózással kapcsolatosan?

**Papp István jegyző**: Nincsen, a csekk mellé márciusban betesszük a tájékoztatót ezzel kapcsolatosan.

**dr. Lovas András külső tag**: Én azt javaslom, hogy amennyiben ezt a szöveget belefoglalnánk, mondjuk a 7. bekezdésbe akkor a transzparensen látható lenne a lakosság számára is és az Önkormányzatnak is egy kötelezettsége, hogy ne felejtse el.

**Papp István jegyző**: Javaslom, hogy legyen a 6. bekezdés folytatása, idézem *„Erre az adózók érintett körének a figyelmét fel kell hívni.”*

**Ledács-Kiss Miklós elnök**: Aki dr. Lovas András javaslatát elfogadja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**47/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy a helyi adókról szóló 33/2012 (XI. 26.) számú önkormányzati rendeletmódosítás 6. bekezdése egészüljön ki *„Erre az adózók érintett körének a figyelmét fel kell hívni.”* mondattal.

**Határidő:** azonnal

**Felelős**: ÜB elnöke

**Ledács-Kiss Miklós elnök**: Felteszem szavazásra az 4. napirendi pontot. Aki az elfogadott kiegészítéssel a rendeletmódosítással egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**48/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága megtárgyalásra és elfogadásra javasolja a Képviselő-testületnek a helyi adókról szóló 33/2012 (XI. 26.) számú önkormányzati rendeletmódosítását.

**Határidő:** azonnal

**Felelős**: ÜB elnöke

**5. napirendi pont:**

**Döntés Nagykovácsi Nagyközség Önkormányzat Képviselő-testületének 8/2014. (VIII. 28.) önkormányzati rendeletének módosításáról és a kapcsolódó szükségszerű határozatról**

**Ledács-Kiss Miklós elnök**: Átadja a szót az előadónak.

**Papp István jegyző**: Ismerteti az előterjesztést a melléklet szerint.

**Ledács-Kiss Miklós elnök**: Kérdés, felvetés van-e?

**dr. Lovas András bizottsági tag**: A határozati javaslat helyett ezt a kérdést a rendeletben kellene rendezni a túlfizetések jóváírásáról. Ahhoz, hogy visszamenőlegesen ezt a jogviszonyt rendezni lehessen, ezt rendeletben kellene rendezni nem határozatban. Javaslatom, hogy egy 3. §. ki kellene egészíteni a rendelet tervezetet és azzal a szöveggel, hogy „*e rendelet kihirdetés előtt kifizetett túlfizetéseket jóváírja*”. Ezt részletesebben kellene megfogalmazni, mint ami a határozati javaslatban szerepelt.

Mindenképpen a rendeletben javaslom rögzíteni, hiszen ez az, ami a jogviszonyt szabályozza.

**Ledács-Kiss Miklós elnök**: Ez nem gond, hogy megmarad a rendeletben később?

**dr. Lovas András bizottsági tag**: Egyszeri alkalomra szólóan be lehet tenni, általános publikációs lehetőség.

**Ledács-Kiss Miklós elnök**: A határozat csak arra szolgálna, hogy rendezzük ezt a kialakult helyzetet visszamenőleg.

**dr. Lovas András külső tag**: Amennyiben ezt a fizetési kötelezettséget visszamenőlegesen meg kell változtatni, ez csak rendeletben teheti meg az Önkormányzat. Szeptember 1-i hatállyal kell alkalmazni, de ez alapján az elszámolás hogyan történik meg annak a szabályát is itt kell szabályozni.

**Papp István jegyző**: Átmeneti rendelkezést, ami nem épül be a rendeletbe a módosító rendeletet részét képezi és január 31-én hatályát veszti.

Akkor ez egy új 2-dik szakasz lenne, ami úgy szól: „*e módosító rendelet hatálybalépése előtt 2014. szeptember 1. után keletkezett túlfizetéseket vissza kell téríteni a jogosultnak. „* Hatálybalépése pedig a 3 szakasz lesz: e rendelet 2015. január 31-én hatályát veszti.

**Tegzes Endre bizottsági tag**: Maximálisan egyetértek nem vissza fizetésről, hanem visszatérítésről van szó

**Ledács-Kiss Miklós elnök**: További kérdés felvetés van-e? Nincs. Felteszem szavazásra az 5. napirendi pont elfogadását. Ügyrendi, összeférhetetlenségi, jogi és külső kapcsolatok bizottság 3 igen szavazattal elfogadásra javasolja a rendelet tervezet módosítását.

**dr. Lovas András bizottsági tag**: Képviselő-testületnek javasolni kell, hogy a határozati javaslat tárgyalását vegye le napirendről.

**Ledács-Kiss Miklós elnök**: Felteszem szavazásra a rendeletmódosítást, azzal a kiegészítéssel, amit dr. Lovas András javasolt, aki ezzel egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**49/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága „*egy új 2-dik szakasszal: „e módosító rendelet hatálybalépése előtt 2014. szeptember 1. után keletkezett túlfizetéseket vissza kell téríteni a jogosultnak. Hatálybalépése új 3 szakasszal: e rendelet 2015. január 31-én hatályát veszti.”* kiegészítéssel megtárgyalásra és elfogadásra javasolja a Képviselő-testületnek 8/2014. (VIII. 28.) önkormányzati rendeletének módosítását.

**Határidő:** azonnal

**Felelős**: ÜB elnöke

**6. napirendi pont:**

**Öregiskola Közösségi Ház és Könyvtár Alapító Okiratának módosítása és a módosító okirat elfogadása**

**Ledács-Kiss Miklós elnök**: Átadja a szót az előadónak.

**Papp István jegyző**: Ismerteti az előterjesztést a melléklet szerint.

**Ledács-Kiss Miklós elnök**: Kérdés, felvetés van-e? Nincs. Felteszem szavazásra az 6. napirendi pont elfogadását, kérem, aki a határozati javaslatot elfogadásra javasolja, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**50/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága megtárgyalásra és elfogadásra javasolja a Képviselő-testületnek Öregiskola Közösségi Ház és Könyvtár Alapító Okiratának módosítása és a módosító okirat elfogadása tárgyú határozati javaslatot.

**Határidő:** azonnal

**Felelős**: ÜB elnöke

**7. napirendi pont:**

**Döntés a Kispatak Óvoda Alapító Okiratának módosításról és az Alapító Okirat módosítással egységes szerkezetének elfogadásáról**

**Ledács-Kiss Miklós elnök**: Átadja a szót az előterjesztőnek.

**Papp István jegyző**: Ismerteti az előterjesztést a melléklet szerint

**Ledács-Kiss Miklós elnök**: Ez egy törvényi kötelezettség.

**dr. Lovas András bizottsági tag**: Ezt minden évben módosítani kell?

**Papp István jegyző**: Amennyiben változik akkor igen.

**Ledács-Kiss Miklós elnök**: Kérdés, felvetés van-e? Nincs. Felteszem szavazásra az 7. napirendi pont elfogadását. Aki a határozati javaslatot elfogadásra javasolja, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**51/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága megtárgyalásra és elfogadásra javasolja a Képviselő-testületnek a Kispatak Óvoda Alapító Okiratának módosítása és az Alapító Okirat módosítással egységes szerkezetének elfogadása tárgyú határozati javaslatot.

**Határidő:** azonnal

**Felelős**: ÜB elnöke

**8. napirendi pont:**

**Egyebek**

**Ledács-Kiss Miklós elnök**: Átadom a szót Jegyző úrnak.

**Papp István jegyző**: Képviselői vagyonnyilatkozat átadás-átvételi szabályával kapcsolatosan korábban már egyeztettük. Kaptam dr. Borok György úrtól egy vagyonnyilatkozat tételi szabályzatot, az Elnök úr, hogyan járjon el a vagyonnyilatkozatokkal, amelyről egy rövid tájékoztatást is ad a Képviselő-testületi ülésen. Mindenki rendben határidőben leadta a vagyonnyilatkozatát, ez egy formális ügyrendi eljárás, lehet akár az 1. számú intézkedése a Bizottságnak, a 2. számú az SzMSz-be most beépülő másik eljárás, ami a kizárással kapcsolatos.

**Ledács-Kiss Miklós elnök**: Rendben köszönöm a tájékoztatást. Aki, az előbbiekben ismertetett vagyonnyilatkozat tételi szabályzattal egyetért, kérem, kézfeltartással jelezze.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**52/2014. (XI. 20.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy a vagyonnyilatkozat tételi szabályzatát elfogadja.

**Határidő:** azonnal

**Felelős**: ÜB elnöke

**dr. Lovas András bizottsági tag**: Az, hogy a képviselő-testületi előterjesztések közül, melyik Bizottság napirendjébe kerül be az szabályozott-e, vagy Jegyző úr dönti el?

**Papp István jegyző**: Polgármester asszony dönti el.

**dr. Erdélyi-Kincses Andrea vezetői referens**: Az elnökök is dönthetnek, attól függetlenül, hogy mi van megjelölve, azon felül bármelyiket választhatja a Bizottság elnöke, hogy szeretné megtárgyaltatni a Bizottságával.

**Papp István jegyző**: Az Ügyrendi Bizottság jellemzően az összes rendelet tervezetet fogja tárgyalni, illetve összes alapszabályt, módosítást.

**Ledács-Kiss Miklós elnök**: Egyéb hozzászólás nem lévén az ülést 8:45 órakor bezárom, köszönöm a gyors és precíz munkát.

K.m.f.

 Ledács-Kiss Miklós Tegzes Endre

 elnök tag